દોઢ મહિના પહેલા આણંદ રેલવે સ્ટેશન પરથી અપહરણ કરાયેલ અઢી વર્ષના બાળકને રેલવે એલસીબીએ છોડાવીને પાલેજના પતિ-પત્ની અને ઈસમ સહિત આણંદના એક દિવ્યાંગની ધરપકડ કરી કાયદેસરની કાર્યવાહી હાથ ધરી છે અને જેઓની પ્રાથમિક પુછપરછમાં રેલવે સ્ટેશનો અને જાહેર સ્થળોએથી નાના બાળકોને અપહરણ કરીને તેને પરપ્રાંતમાં લઈ જઈને તેની પાસે ભીખ મંગાવી દાનના ઓથા હેઠળ હજારો રૂપિયા ભેગા કરવાનું કૌભાંડ બહાર આવે તેવા સંકેતો મળ્યા છે.